**Korupcijos pasireiškimo tikimybė**

**Jonavos r. Užusalių mokykloje-daugiafunkciame centre**

**2020-01-02**

Jonavos r. Užusalių mokyklos-daugiafunkcio centro (toliau – mokykla) atliktas korupcijos tikimybės nustatymas ir vertinimas, kurio metu analizuotas 2018 m. sausio 1 d. – 2019 m. gruodžio 31 d. laikotarpis. Korupcijos pasireiškimo tikimybės analizė atlikta, vadovaujantis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-1.70 ,,Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“. Vertinimas atliktas peržiūrint dokumentus, formaliuoju ir palyginimo metodais. Peržiūrėti mokyklos direktoriaus įsakymai, mokyklos nuostatai, vidaus tvarkos taisyklės, darbuotojų pareigybių aprašymai, kiti teisės aktai, kuriais savo darbe vadovaujasi darbuotojai, vykdydami jiems priskirtas funkcijas. Taip pat peržiūrėta dalis dokumentų, reglamentuojančių mokyklos veiklą.

Tyrimo metu nustatyta:

1. Analizuojamu laikotarpiu mokykloje nebuvo užfiksuota korupcinio pobūdžio nusikalstamų veiklų ir kitų panašaus pobūdžio, tačiau mažiau pavojingų teises pažeidimų atvejų, už kuriuos numatyta administracinė, tarnybinė (drausminė) ar kitokia teisinė atsakomybė.

2. Specialiųjų tyrimų tarnyba teisės aktų nustatyta tvarka korupcijos rizikos analizės mokykloje neatliko.

3. Mokykloje kontrolės ir priežiūros vykdymas nėra pagrindinė funkcija. Mokyklai nesuteikti įgaliojimai vykdyti veiklą, skirtą prižiūrėti, kaip kiti fiziniai ar juridiniai asmenys laikosi įstatymų, kitų teisės aktų ar vykdyti kontrolės funkcijas.

4. Darbuotojų funkcijos, uždaviniai bei atsakomybė yra reglamentuoti mokyklos nuostatuose, vidaus darbo tvarkos taisyklėse, darbuotojų pareigybių aprašymuose, kituose mokyklos teisiniuose dokumentuose. Mokyklos darbuotojai pasirašytinai supažindinti su šiais teisės aktais.

5. Mokyklos veikla nėra susijusi su leidimų, nuolaidų, lengvatų ir kitokių papildomų teisių suteikimu ar apribojimu.

6. Daugumai mokyklos direktoriaus priimamų sprendimų reikia steigėjo – Jonavos rajono savivaldybės tarybos arba savivaldybes administracijos – patvirtinimo arba suderinimo. Įvairioms veikloms vykdyti yra sudaromos komisijos, darbo grupės, metodinė taryba, mokytojų taryba, mokyklos taryba, kurių darbą reglamentuoja mokyklos nuostatai.

7. Mokyklos veikloje nenaudojama Valstybės ar tarnybos paslaptį sudaranti informacija.

8. Korupcijos pasireiškimo tikimybės patikrinimo išvados:

- Atlikus mokyklos veiklos sričių vertinimą nustatytą, kad korupcijos pasireiškimo tikimybė mokykloje minimali.

- Mokykloje yra galimybės darbuotojams, kitiems asmenims kreiptis ir informuoti (taip pat ir anonimiškai) mokyklos vadovus apie galimus korupcinio pobūdžio nusikalstamų veikų ir/ar kitų tapataus pobūdžio, tačiau mažiau pavojingų teisės pažeidimų mokykloje faktus informaciją pateikiant mokyklos elektroniniu adresu, skambinant telefonais, kurie viešai skelbiami mokyklos elektroninėje svetainėje. Tokių pranešimų gauta nebuvo.

- Mokyklos turto valdymas ir disponavimas apskaitomas Centralizuotoje savivaldybes biudžetinių įstaigų buhalterijoje, atliekant kasmetinę turto inventorizaciją, sudarant ir patvirtinant aprašus.

- Viešieji pirkimai vykdomi pagal mokyklos patvirtintas viešųjų pirkimų taisykles. Pirkimų procedūros vykdomos CVP informacinėje sistemoje. Apie viešuosius pirkimus skelbiama teisės aktų nustatyta tvarka. Įstaigos internetinėje svetainėje talpinamos mokyklos finansinės ataskaitos. Mokyklos tarybą direktorė informuoja apie lėšų panaudojimą.

- Pedagogai ir kiti pedagoginiai darbuotojai priimami į darbą vadovaujantis Lietuvos Respublikos Švietimo ir mokslo ministro 2011 m. rugsėjo 15 d. įsakymu Nr. V-1680 ,,Dėl mokytojų priėmimo ir atleidimo iš darbo tvarkos aprašo". Kiti darbuotojai priimami vadovaujantis Lietuvos Respublikos Darbo kodeksu.

- Mokiniai į mokyklą priimami vadovaujantis Jonavos rajono savivaldybes tarybos 2013 m. sausio 31 d. sprendimu Nr. 1TS-13 ,,Dėl priėmimo į Jonavos rajono savivaldybės bendrojo ugdymo mokyklas pagal pradinio, pagrindinio ir vidurinio ugdymo programos tvarkos aprašo patvirtinimo" patvirtinta tvarka, 2013 m. sausio 31 d. Nr. 1 TS - 15 Centralizuoto vaikų priėmimo į Jonavos rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu.

- Pažymos, Pradinio išsilavinimo pažymėjimai, Pagrindinio išsilavinimo pažymėjimai, Mokymosi pasiekimų pažymėjimai mokiniams išduodami vadovaujantis Lietuvos Respublikos švietimo ir mokslo ministro patvirtintu Pažymėjimų ir brandos atestatų išdavimo tvarkos aprašu.

- Mokinių mokymosi pažanga ir pasiekimai vertinami vadovaujantis Mokinių pažangos ir pasiekimų vertinimo tvarkos aprašu, parengtu vadovaujantis Lietuvos Respublikos švietimo ir mokslo ministro patvirtintais teisiniais dokumentais: Pradinio, pagrindinio ir vidurinio ugdymo programų aprašu, Nuosekliojo mokymosi pagal bendrojo ugdymo programos tvarkos aprašu, galiojančiais pradinio, pagrindinio ir vidurinio ugdymo programos bendraisiais ugdymo planais, Lietuvos Respublikos sveikatos apsaugos ministro pavirtinta Lietuvos higienos norma HN 21:2011 „Bendrojo lavinimo mokykla. Bendrieji sveikatos saugos reikalavimai“, mokyklos administracijos, mokytojų, mokinių ir jų tėvų (globėjų, rūpintojų) susitarimais.

- Mokykla naudoja elektroninį dienyną „Tamo“ pagal Jonavos rajono Užusalių mokyklos-daugiafunkcio centro elektroninio dienyno tvarkymo nuostatus, parengtus vadovaujantis Lietuvos Respublikos švietimo, mokslo ir sporto patvirtintu Dienynų sudarymo elektroninio dienyno duomenų pagrindu tvarkos aprašu (Lietuvos Respublikos švietimo ir mokslo ministro 2008 m. liepos 4 d. įsakymu Nr. ISAK-2008 (Lietuvos Respublikos švietimo, mokslo ir sporto ministro 2019 m. vasario 27 d. įsakymo Nr. 170 redakcija).

- Direktorius ir mokyklos darbuotojai, turintys administravimo įgaliojimus, yra pateikę privačių interesų deklaracijas.

- Kaip mokyklai skirtų biudžeto asignavimų valdytojas, mokyklos direktorius kasmet atsiskaito už ūkinę - finansinę veiklą mokyklos tarybai.

9. Siūlymai mokyklos direktoriui:

- Vadovaujantis Lietuvos Respublikos švietimo ir mokslo ministro 2018 m. birželio 11 d. įsakymu Nr. V-561 patvirtinto Pedagogų etikos kodekso 10 punktu, parengti mokyklos Pedagogų etikos kodeksą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_